Keningau, Sabah

Keningau merupakan sebuah daerah di Pedalaman, Sabah, Malaysia. 

Daerah Keningau terletak di bahagian pedalaman atas di barat Sabah. Pusat pentadbiran daerah ini terletak di Keningau, dan beberapa pekan lain termasuklah Tulid, Sook, Liawan dan Bingkor.

 Sejarah 
Daerah Keningau telah ditubuhkan sejak tahun 1915 ketika di bawah pemerintahan Syarikat Berpiagam Borneo Utara British. Keningau juga menjadi antara kawasan pemerintahan tentera Jepun di Sabah semasa zaman pendudukan Jepun.

 Geografi 
Daerah Keningau terletak di utara bahagian Pedalaman, barat negeri Sabah dan berkeluasan 3,533 kilometer persegi. Daerah Keningau bersempadan dengan daerah Tenom di barat, Papar di barat laut, Tambunan di utara, Ranau di timur laut, Tongod di timur dan Nabawan di selatan.

Daerah Keningau terletak di kawasan lembah antara banjaran Crocker dan banjaran Trusmadi. Bentuk muka bumi di Keningau kebanyakannya merupakan tanah tinggi berbukit dan diapit banjaran gunung terutamanya di bahagian utara daerah. Ketinggian maksimum mencapai lebih 2000 meter dari aras laut di bahagian timur laut daerah yang bersempadan dengan Tambunan dan Tongod.

 Pentadbiran 
Daerah Keningau ditadbir satu pihak berkuasa tempatan iaitu Majlis Daerah Keningau. Daerah Keningau juga dibahagikan kepada sebuah daerah kecil dan 16 mukim yang dipecahkan mengikut kawasan DUN.
Kawasan negeriMukimBilangan kampungBingkorApin-Apin14Bingkor9Merampong12Tuarid Taud10Tuntumulud11LiawanKali13Lingkudau12Luagan13Patikang11Senagang14Jumlah119

 Daerah kecil Sook 
Kawasan negeriMukimBilangan kampungSookAnsip14Dalit25Sook20TulidLanas15Seberang23Tulid32Jumlah129

 Demografi 
Berdasarkan bancian Malaysia 2020, jumlah penduduk di daerah Keningau ialah seramai 150,927 orang dengan kepadatan penduduk 43 orang perkilometer persegi yang dikategorikan sebagai taburan penduduk jarang. Majoriti penduduk di daerah Keningau beretnik Kadazan-Dusun, seramai 133,604 orang.
+Bilangan penduduk mengikut bangsa dan etnik pada tahun 2020.StatusBangsa/etnikDUNJumlahBingkorLiawanTulidSookWarganegaraKadazan-Dusun26,08822,98514,39810,98274,453Murut3,9206,9282,40112,47125,720Bumiputera lain2,4257,5621,1061,74112,834Cina1,1995,4541854987,336Bajau1,6083,3575476756,187Melayu1,1913,0082244474,870India24103614147Lain-lain278771401681,257Bukan warganegara -1,5669,4081,0086,31518,297Jumlah38,29959,57619,91533,311151,101

 Agama 
Di daerah Keningau, lebih separuh penduduk atau 53 peratus penduduk beragama Kristian manakala Islam merupakan agama kedua terbesar dengan 43 peratus penduduk menganutinya. Empat peratus penduduk beragama Buddha dan selebihnya menganut agama lain-lain termasuk Hindu. Lebih 200 penduduk tidak beragama

 Rujukan 

Kategori:Daerah di Sabah